

คู่มือการปฏิบัติตน ของข้าราชการตำรวจตามประมวล จริยธรรมข้าราชการตำรวจ

ตรวจคนเข้าเมืองจังหวัดเลย

**ข้อมูล ณ วันที่ 1 มีนาคม 2567**

|  |  |
| --- | --- |
| **ข้อควรกระทำ (Do’s)** | **ข้อไม่ควรกระทำ (Don’ts)** |
| 1. ยึดถือ สนับสนุนการปกครองระบอบประชาธิปไตย อันมีพระมหากษัตริย์ทรงเป็นประมุข | 1. แสดงออกในลักษณะที่ไม่สนับสนุนการปกครอง ระบอบประชาธิปไตยอันมีพระมหากษัตริย์ทรงเป็น  ประมุข |
| 2. จงรักภักดีและแสดงออกถึงความเคารพเทินทูน ซึ่งสถาบันพระมหากษัตริย์ รวมทั้งสนับสนุนและ  มีส่วนร่วมกับกิจกรรมเฉลิมพระเกียรติในโอกาสต่างๆ | 2. แสดงออกด้วยกิริยาอาการหรือวาจาในลักษณะที่ ไม่ให้เกียรติหรือไม่จงรักภักดีต่อสถาบันพระมหากษัตริย์ |
| 3. ส่งเสริมการสืบทอดและทำนุบำรุงศาสนาที่ตน นับถือ และนำหลักธรรมหรือหลักคำสอนตามศาสนา  มาประกอบการปฏิบัติหน้าที่ราชการ | 3. แสดงกิริยาวาจาหรืออาการในเชิงลบหลู่ ดูแคลน หรือด้อยค่าศาสนาใดศาสนาหนึ่ง หรือขัดขวางการทำนุ  บำรุงศาสนาและการปฏิบัติศาสนกิจทั้งปวง |
| 4. จงรักภักดีต่อชาติ รักษาผลประโยชน์และความลับ ของชาติ รวมถึงมีส่วนร่วมในการพัฒนาประเทศ  ให้เจริญก้าวหน้า | 4. กระทำการอันอาจมีลักษณะเป็นการกระทบกระเทือน ต่อความมั่นคงของชาติ |
| 5. ปฏิบัติหน้าที่โดยยึดหลักกฎหมาย ระเบียบ คำสั่ง  ที่เกี่ยวข้องด้วยความซื่อสัตย์สุจริต คำนึงถึงประโยชน์ ของประชาชนเป็นสำคัญ | 5. ปฏิบัติหน้าที่โดยใช้อำนาจหรือหน้าที่ หรือยอมให้  ผู้อื่นใช้ตำแหน่งอำนาจหรือหน้าที่ของตน แสวงหา ผลประโยชน์สำหรับตนเองหรือพวกพ้อง |
| 6. ปฏิบัติหน้าที่ราชการด้วยความสำนึกในหน้าที่ อำนวยความสะดวกแก่ประชาชนด้วยความเต็มใจ เป็นมิตรและรวดเร็วเพื่อไม่ให้ประชาชนเสียสิทธิ  หรือเสรีภาพตามกฎหมาย | 6. ปฏิเสธการปฏิบัติหน้าที่หรือปัดความรับผิดชอบ ของตนไปให้ผู้อื่น |
| 7. ยืนหยัดกระทำในสิ่งที่ถูกต้องตามกฎหมายและ  จรรยาวิชาชีพกล้าคัดค้าน เปิดเผยการทุจริตและแก้ไข ในสิ่งที่ไม่ถูกต้อง หรือไม่ชอบด้วยกฎหมาย | 7. เพิกเฉยต่อการกระทำในสิ่งที่ไม่ถูกต้องตามกฎหมาย  ปกปิดการทุจริต โดยไม่ดำเนินการในสิ่งที่ถูกต้อง ตามอำนาจหน้าที่ |
| 8. รักษาผลประโยชน์ของชาติ รักษาความลับของทาง ราชการและความลับที่ได้มาจากการปฏิบัติหน้าที่หรือ จากประชาชนผู้มาติดต่อราชการ | 8. ไม่รักษาผลประโยชน์ของชาติ ไม่เก็บรักษาความลับ ทั้งของทางราชการและของประชาชน |
| 9. ดูแลรักษาและใช้ทรัพย์สินของทางราชการอย่าง ประหยัดและคุ้มค่า | 9. ใช้ทรัพย์สินของทางราชการอย่างฟุ่มเฟือย หรือเพื่อ ประโยชน์ส่วนตน |

|  |  |
| --- | --- |
| **ข้อควรกระทำ (Do’s)** | **ข้อไม่ควรกระทำ (Don’ts)** |
| 10. วางตัวเป็นกลางทางการเมือง เคารพสิทธิและ เสรีภาพของประชาชนตามบทบัญญัติแห่งรัฐธรรมนูญ  และตามกฎหมายอื่นโดยเคร่งครัด | 10. อาศัยตำแหน่งหน้าที่ในการอำนวยประโยชน์แก่ นักการเมืองหรือพรรคการเมือง |
| 11. ปฏิบัติหน้าที่ด้วยความเสมอภาคเป็นธรรม และ ปราศจากอคติไม่เลือกปฏิบัติ โดยอาศัยเหตุของความ แตกต่างในเรื่องเชื้อชาติ ศาสนา เพศ อายุ สภาพ ร่างกาย หรือสถานะทางเศรษฐกิจ สังคมและความ  เชื่อทางการเมือง | 11. ปฏิบัติต่อบุคคลหรือกลุ่มบุคคลใดบุคคลหนึ่ง  เพื่อ ผลประโยชน์เรื่องใดเรื่องหนึ่งด้วยความเป็นธรรม |
| 12. ถือปฏิบัติตนโดยรักษาภาพลักษณ์ของความเป็น ผู้พิทักษ์สันติราษฎร์ ให้เป็นที่เชื่อถือและศรัทธาของ ประชาชน | 12. ปฏิบัติตนโดยไม่เคารพกฎหมาย กระทำการโดยผิด กฎหมาย คุณธรรม จริยธรรม ขนบธรรมเนียม หรือ สิ่งที่สังคมไม่ยอมรับ เช่น เล่นการพนัน คุกคามทางเพศ พฤติกรรมชู้สาว หลอกลวง แสดงกริยาท่าทีหยาบคาย ทำร้ายร่างกาย หรือเป็นอันธพาล เป็นต้น |
| 13. น้อมนำหลักปรัชญาเศรษฐกิจพอเพียง รวมถึง พระบรมราโชวาท หลักคำสอนทางศาสนา และจรรยา  วิชาชีพมาใช้ในการดำเนินชีวิตและการปฏิบัติหน้าที่ |
| 14. ผู้บังคับบัญชาบริหารจัดการงานอย่างเท่าเทียม ปกครองบังคับบัญชาด้วยความเป็นธรรม และใส่ใจ  ต่อผู้ใต้บังคับบัญชา |